Modum kommune har en lang strandlinje langs Tyrifjorden, Norges femte største innsjø. Denne innsjøen dreneres gjennom en slags fjordarm, Bergsjøen, som ved ved Geithus går over i Drammenselva. På sin vei gjennom kommunen mottar denne elva vann fra to store sideelver, (Snarumselva og Simoa). Alle disse elvene har hver seg flere store og små fosser, og disse har vært energikilder for mange ulike virksomheter og industrier gjennom mer enn 500 år.